|  |  |
| --- | --- |
|  | **Ք Ա Ղ Վ Ա Ծ Ք****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՆԻՍՏԻ****Ա Ր Ձ Ա Ն Ա Գ Ր ՈՒ Թ Յ ՈՒ Ն Ի Ց** **10 սեպտեմբերի 2015 թվականի N 41** |
|  |  |

11.ՄԱԿ-Ի «ԿԼԻՄԱՅԻ ՓՈՓՈԽՈՒԹՅԱՆ ՄԱՍԻՆ» ՇՐՋԱՆԱԿԱՅԻՆ ԿՈՆՎԵՆՑԻԱՅԻ ՆԵՐՔՈ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ՄԱԿԱՐԴԱԿՈՎ ՍԱՀ­ՄԱՆՎԱԾ ՆԱԽԱՏԵՍՎՈՂ ԳՈՐԾՈՂՈՒԹՅՈՒՆՆԵՐԻՆ/ ՆԵՐԴՐՈՒՄԻՆ» ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ

 ------------------------------------------------------------------------------------------------------------------------------

Հավանություն տալ ՄԱԿ-ի «Կլիմայի փոփոխության մասին» շրջանակային կոնվենցիայի ներքո Հայաստանի Հանրապետության «Ազգային մակարդակով սահմանված նախատեսվող գործողություններին/ ներդրումին»՝ համաձայն հավելվածի:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՀՈՎԻԿ ԱԲՐԱՀԱՄՅԱՆ

          2015 թ. սեպտեմբերի 17

 Երևան

 Հավելված

 ՀՀ կառավարության 2015 թ.

 սեպտեմբերի 10-ի նիստի N 41                                          արձանագրային որոշման

**ՄԱԿ-ի «ԿԼԻՄԱՅԻ ՓՈՓՈԽՈՒԹՅԱՆ ՄԱՍԻՆ» ՇՐՋԱՆԱԿԱՅԻՆ ԿՈՆՎԵՆՑԻԱՅԻ ՆԵՐՔՈ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ «ԱԶԳԱՅԻՆ ՄԱԿԱՐԴԱԿՈՎ ՍԱՀՄԱՆՎԱԾ ՆԱԽԱՏԵՍՎՈՂ ԳՈՐԾՈՂՈՒԹՅՈՒՆՆԵՐ/ՆԵՐԴՐՈՒՄ»**

1. Հայաստանի Հանրապետությունը ՄԱԿ-ի «Կլիմայի փոփոխության մասին» շրջանա­կային կոնվենցիան (այսուհետ՝ ԿՓՇԿ) վավերացրել է 1993 թվականի մայիսին, հանդես գալով որպես այդ կոնվենցիայի հավելված 1-ում չընդգրկված զարգացող Կողմ երկրի կարգավի­ճակում:

2002 թվականի դեկտեմբերին Հայաստանի Հանրապետությունը վավերացրել է ԿՓՇԿ Կիոտոյի արձանագրությունը:

2. Հայաստանի Հանրապետության աշխարհագրական տեղադիրքը (դեպի ծով ելք չունեցող, խոցելի էկոհամակարգերով լեռնային երկիր) և երկրի ազգային անվտանգու­թյան ապահո­վումը պահանջում է նախապատվություն տալ կլիմայի փոփոխությանը հարմարվելու (ադապտացիայի) ուղղությանը:

3. Ջերմոցային գազերի արտանետումների սահմանափակման վերաբերյալ Հայաստանի Հանրապետությունն իր դիրքորոշումն արտահայտել է իր ՄԱԿ-ի ԿՓՇԿ ազգային հաղորդագրություններում և Կոպենհագենյան համաձայնագրին ասոցաց­վելու Հայաստանի Հանրապետության հայտարարագրում.

1) Ցածրածխածնային զարգացման հարցում ՄԱԿ-ի ԿՓՇԿ-ում սահմանված «ընդհանուր, սակայն տարբերակված մոտեցումը» Հայաստանը գտնում է արդարացի, նկատի ունենալով մթնոլորտում ջերմոցային գազերի ավելացման ու կլիմայի փոփոխության մեջ երկրների պատմականորեն տարբեր աստիճանի պատասխանատվությունը:

1. Կլիմայի փոփոխության մեղմման գործողությունները չպետք է հանգեցնեն սոցիալական ու տնտեսական հետընթացի, այլ պետք է նպաստեն Հայաստանի Հանրապետության սոցիալտնտեսական զարգացմանը, և որ դրանց հիմքում պետք է ընկած լինի էկոհամակարգային մոտեցումը: Այդ մոտեցումը նախա­պատվելի է Հայաստանի Հանրապետության համար, քանի որ թույլ է տալիս տնտեսու­թյան շատ ճյուղերում միատեղել մեղմման ու հարմարվողականու­թյան գործողու­թյունները, կազմակերպել տարածա­շրջանային արդար համա­գործա­կ­ցու­­թյուն, նպաստել համերաշխությանը:

4. Ազգային մակարդակով սահմանված նախատեսվող գործողություններ/ ներդրում

|  |  |  |
| --- | --- | --- |
| 1. | **Ազգային մակարդակով սահմանված նախատեսվող գործողությունների/ներդրման հիմքում դրված սկզբունքները** | 1. 1) ջերմոցային գազերի գլոբալ արտանետումների սահմանափակումը այնպիսի մակարդակում, որ մթնոլորտի գլոբալ ջերմաս­տի­ճանի բարձրացումը չգերազանցի 2 աստիճանը.
2. 2) հիմնվելով արդարության սկզբունքի վրա երկրների միջև ջերմոցային գազերի արտանետումների սահմանափակման բեռի բաշխման իրականացումը` հաշվի առնելով կլիմայական ռեսուրսներից օգտ­վելու ներկա ու ապագա սերունդների իրավունքը և կլիմայա­կան համակարգի վրա մարդկանց ներգործության իրավահավասարու­թյունը.
3. մեղմման և հարմարվողակու­թյան գործողություն­ներում էկոհամակարգային մոտեցման կիրառումը՝ նախապատվությունը տալով դրանց միջև հավասարակշռված և միատեղված գործողություններին:
4. Հայաստանի Հանրապետությունը մնում է կլիմայի փոփոխության կոնվենցիայի առաջին հավելվածում չընդգրկված ու զարգացող երկ­րի կարգավիճակում, և պատրաստ է ստանձնել ջերմոցային գազերի արտանետումների աճի սահմանափակման որոշակի քանակական ներդրում՝ հիմնվելով վերը նշված արդարության սկզբունքի վրա, համարժեք ֆինանսական, տեխնոլոգիական ու տեխնիկական աջակցության դեպքում:
5. Ազգային մակարդակով սահմանված նախատեսվող գործողությունները պետք է հիմնված լինեն «Կանաչ էկոնոմիկայի» սկզբունքների վրա ու համատեղելի լինեն Հայաստանի Հանրապետության սոցիալական ու տնտեսական զարգաց­ման նպատակների հետ:
 |
| 2. | **Կլիմայի փոփոխության մեղմում** | 1. **Կիրառված հասկացու­թյունները**

ա. **ջերմոցային գազերի արտանետման սահմանափակող ծավալ**՝ այն գլոբալ գումա­րային արտանետման քանակն է, որը թույլ է տալիս գլոբալ մթնո­լոր­տի միջին ջերմաստիճանի բարձրացումը սահմանափակել 20C վրա: Ըստ «IPCC-ի 2015թ.-ի գնահատման զեկույցի» այդ ծավալը հավասար է 1000 գիգատոննա (Գտ):բ. **ջերմոցային գազերի չեզոք արտանետումների ծավալ**` այն գլոբալ **տարեկան** արտանետման քանակն է, որը կարող է ամբողջությամբ կլանվել Երկրի էկոհամակարգի կողմից (օվկիանոսի, ցամաքային բուսականության, հողածած­կույ­թի) ու անվերադարձ կուտակվել այդ էկոհամակարգում, այն կազմում է մոտ  *11Գիգատոննա:* **2) Հաշվարկման հիմքերը** ա. ջերմոցային գազերի սահմանափակման քանակական ցուցանիշ­ները հաշվարկել ըստ Երկրի (Երկիր մոլորակի) մեկ մարդուն (շնչին) հասանելիք քանակի բ. Երկրի բնակչության համար հաշվարկային տարեթիվն ընդունել անփոփոխ` 1990 թվականը, իսկ բնակչության թիվը՝ 5,3 միլիարդ մարդ (Հայաստանի Հանրապետության բնակչությունը` 3,35 միլիոն մարդ)գ. աշխարհի մակարդակով մեկ շնչին բաժին ընկնող` արտանետման սահմանափակման ծավալը հավասար է 189 տ/մարդ (1000 Գտ / 5,3 միլիարդ մարդ)դ. ազգային մակարդակով սահմանված նախատեսվող գործողու­թյուններով Հայաստանի Հանրապետության քանակական գումա­րային ներդրումը սահմանել 633մլն. տոննա (189տ/մարդ x 3,35 մլն մարդ) 2015-2050թթ. ժամանակահատվածի համար, կամ տարեկան միջինը 5,4տ /մարդ: 2010թ. այն կազմում էր 2,14 տ/մարդ:Հայաստանի Հանրապետությունը ձգտում է 2050 թվականին հասնել էկոհա­մա­կարգային մոտեցման տեսակետից ջերմոցային գազերի չեզոք արտանետումներին (մեկ շնչին 2.07 տոննա/տարի)` համարժեք (անհրաժեշտ ու բավա­րար) միջազգային ֆինանսական, տեխնոլոգիական օժանդակության ու կարողությունների ամրապնդմանը աջակցելու պարագայում:Հայաստանի Հանրապետու­թյունը 2015-2050թթ. գումարային արտանետումների իր քվոտան (633 մլն. տոննան) չգերա­զան­­ցելու դեպքում կրճատումների ավելցուկը կարող է իրացնել «ածխածնային շուկայում», կամ փոխանցել 2050թ-ից 2100թ.-ին նախատեսվելիք արտանետումների սահմանափակման հաշվին:1. **Ժամանակաշրջանը**

 Ընդհանուր ժամանակաշրջանն է 2015-2050թթ., ընդ որում.ա.2015-2019թթ.՝ կամավոր նախապատրաստական ներդրման ժամանակաշրջան: Այդ ժամանկաշրջանի գործողությունները (ներդրումը), որոնք դուրս են Ազգային մակարդակով սահման­ված նախատեսվող գործողությունների մեկնարկային` 2020թ.-ի ժամկետից, ընդունել ԿՓՇԿ 3-րդ ազգա­յին հաղորդագրու­թյան կանխա­տե­սու­մային «մեղմման միջոցառումներով» Հայաս­տանի Հանրա­պետ­ու­թյան զարգացման ցուցանիշին համապատասխան՝ որպես «հավակնոտ գործողու­թյուններ», ներառյալ ԵՄ «Քաղաքա­պետերի դաշինքով» Հայաստանի Հանրապետության քաղաքների կողմից ստանձնած ջերմոցային գազերի արտանե­տում­ների կրճատման պարտավորությունները:բ.2020-2050թթ. ԿՓՇԿ ներքո ընդունվելիք նոր համաձայնագրի ժամանակաշրջանի գործողություններ/ներդրում, գ.2030թ. կատարվում է արտանետումների սահմանափակման ռեժիմի միջանկյալ հստակեցում՝ ի նկատի ունենալուվ 2-րդ կետի 2) ա. և բ. ենթակետերում բերված ցուցանիշերի հնարավոր փոփոխություն­ները:1. **Կլիմայի փոփոխության մեղմման գործողություններում ընդգրկված հիմնական ոլորտներն են՝**

 ա. Էներգետիկա (ներառյալ վերականգնվող էներգետիկայի զարգացում և էներգաարդյունավետություն)  բ. տրանսպորտ (ներառյալ էլեկտրատրանսպորտի զարգացում)  գ. քաղաքաշինություն (ներառյալ շենքեր ու շինություններ) դ. արդյունաբերական պրոցեսներ (շինանյութերի ու քիմիական արտադրություն), ե. թափոնների կառավարում (կոշտ կենցաղային թափոններ, կեղտաջրեր, գյուղատնտեսության թափոններ),  զ. հողօգտագործում ու անտառային տնտեսություն (անտառապատում, անտառվերականգնում, հողում օրգանական ածխածնի կուտակում):Որպես Հայաստանի Հանրապետության տարածքի օպտիմալ անտա­ռա­պատ­վածության ցուցանիշ ընդունել ԿՓՇԿ Հայաստանի Հանրապետության առաջին ազգային հաղորդագրությամբ (1998թ.) ու Հայաստանի Հանրապետության կառավարու­թյան2005 թվականի հուլիսի 21-ի N1232-Ն որոշմամբ ամրագրված ցուցանիշը` 20,1%: Այդ ցուցանիշին հասնել մինչև 2050թ. և դրա շնորհիվ ձեռք բերված օրգանական ածխածնի կլանումներն ու կուտակումները ընդգրկել «Ազգային մակարդակով սահմանված նախատեսվող մեղմման գործողություններում/ներդրումում», տարածելով միջոցառ­ման ազդեցության ժամանակահատվածը մինչև 2100թ.:Համալիր միջոցառումների կիրառմամբ ապահովել բոլոր կատեգորիայի հողերում օրգանական ածխածնի պահպանումը, կուտակումն ու պահեստավորումը և ընդգրկել այդ հաշվեկշռի ցուցանիշները Ազգային մակարդակով սահմանված նախատեսվող մեղմման գործողություններում: Ազգային մակարդակով սահմանված նախատեսվող մեղմման գործողությունների իրականացման համար կիրառել Կլիմայի փոփոխության մեղմման ազգային գործողությունների (Natiօnally Apprօpriate Mitigatiօn Actiօns-NAMA) ձևաչափը և այդ գործողություն­ների նկատմամբ հսկողության ազգային ու միջազգային «Չափողականության, հաշվետվայնության ու հավաստագրման» (MRV) համակարգը:1. **Հաշվառված գազերը**

Սահմանել, որ հաշվառվող ջերմոցային գազերն են՝ ա. ածխածնի երկօքսիդ (CO2), բ. մեթան (CH4), գ. ազոտի ենթօքսիդ (N2O), դ. հեքսաֆտորածխածիններ (HFCs):Նշված գազերի արտանետումներն ու կլանումները հաշվառվում են CO2-ի համարժեքով` ըստ Կլիմայի փոփոխության փորձագետների միջկառավարա­կան խմբի (IPCC) 2-րդ գնահատման զեկույցի «մթնոլորտի ջերմացման» գործակցի: |
|  |
| 3. | **Հարմարվողա****կանություն կլիմայի փոփոխությանը** | Հարմարվողականության հիմքն ու մոտեցումը 1) Հարմարվողականության ռազմավարության ու ներդրումների հիմքում դրվում է ԿՓՇԿ երկրորդ` «Նպատակը» հոդվածի պահանջը, ըստ որի կլիմայի փոփոխության տեմպը պետք է զսպել այնպիսի ռեժիմով, որ էկոհամակարգերը հասցնեն բնականորեն հարմարվել այդ փոփոխությանը: Ուստի, բնական էկոհամակարգերի հարմարվո­ղականությունը Ազգային մակարդակով սահմանված նախատեսվող գործողություններում դրվում է որպես Կլիմայի փոփոխությանը Հայաստանի Հանրապետության հարմարվողակա­նության ռազմա­վարության ու գործողությունների (ներդրման) առանցք ու հարմարվողականության ազգային պլանի մշակման հիմք:2) Հայաստանի Հանրապետությունը գտնում է նախըտրելի կլիմայի փոփոխությանը հարմարվելու էկոհամակարգային մոտեցումը: Այն համահունչ է երկրի բնապահպա­նական ռազմավարությանը, կապահովի սիներգիզմը այլ միջազգային բնապահպա­նա­կան համաձայնագրերի ու պայմանագրերի հետ, հիմքեր կստեղծի գործողություն­ների միջսեկտորյալ համակարգման, ինչպես նաև միջսահմանային ու անդրսահմա­նային համագործակցության ու համերաշխության միջավայրի ձևավորման համար:3) Հարմարվողականության գործողությունները հիմնված են կլիմայի փոփոխությամբ պայմանավորված խոցելի ոլորտների վրա՝ա.բնական էկոհամակարգերը (ջրային ու ցամաքային, այդ թվում անտառային էկոհամակարգերն ու դրանց կենսաբազմազա­նությունը, հողային ծածկույթը),բ. մարդու առողջությունը, գ. ջրային տնտեսությունը, դ. գյուղատնտեսությունը, այդ թվում ձկնաբուծությունն ու անտառային տնտեսությունը,ե. էներգետիկանզ. բնակավայրերն ու ենթակառուցվածքները,է. զբոսաշրջությունը: |
| 4. | **Տեխնոլոգիա****ների փոխանցում** | Համարժեք տեխնոլոգիական աջակցության ապահովումը ու տեխնոլո­գիա­ների զարգացման ու փոխանցման խրախուսական միջա­վայրի ձևավորումը:Կլիմայի փոփոխության մեղմման ու հարմար­վողա­կան նորարարական տեխնոլոգիաների ներդրման խոչնդոտների հաղթա­հար­ման ինստիտուցիոնալ մեխանիզմի ձևավորումը, այդ թվում` մտավոր սեփականության իրավական պաշտպանության ամրապնդումը:Միջազգային «Կլիմայական տեխնոլոգիական կենտրոն ու ցանց»-ի (CTCN) հետ համա­գործակցության ու փորձի փոխանակման նպատակով նաև երկրի մակարդակով (ArmCTCN) նման տեխնո­լո­գիական մեխանիզմի ստեղծում և որպես «Ազգային մակարդակով սահման­ված նախատեսվող գործողություններում» Հայաստանի Հանրապե­տության ներդրում՝ տեխնոլոգիաների ներկայացման ու փոխանցման բաց ու թափանցիկ համակարգի ապահովում: |
| 5. | **Կարողությունների ամրապնդում** | Հայաստանի Հանրապետության վարչապետի 2012 թվականի հոկտեմբերի 2-ի N 955-Ա որոշմամբ ստեղծված միջգերատես­չական համակարգման խորհրդի ու նրան կից աշխատան­քային խմբի գործունեության ամրապնդում: Կլիմայի փոփոխության հիմնախնդիրներին առնչվող բնագա­վառ­ներում կրթության, կադրերի պատրաստման կայուն գործընթացի և միջազգային, այդ թվում տարածաշրջանային համագործակ­ցության հիմնում: |
| 6. | **Ֆինանսներ** | Համարժեք ֆինանսական աջակացություն ապահովելու նպատակով համապատասխան օրենսդրական և ինստիտուցիոնալ դաշտի ձևավորում: Այդ նպատակով կլիմայի փոփոխության մեղմման ու հարմարվողականության նախագծերի իրականացման նպատակային երկու բաղադրիչներից կազմված ֆինանսական մեխանիզմի ստեղծում՝ 1)առաջինը` ներքին (տեղական)` կլիմայական քաղաքացիական շրջանառու ներդրումային հիմնադրամի ձևաչափով, որը հաս­տատուն հիմունքներով համալրվում է բնավճարների միջոցներից,  էկոհամակարգային ծառայությունների, այդ թվում` կլիմայական ռեսուրսներից օգտվելու դիմաց վճարումներից («ածխածնային բնավճար» (Carbon taxing)):2)երկրորդը` արտաքին (միջազգային) ֆինանսական մեխանիզմները, որոնց միջոցները տրամադրվում են հավելյալության սկզբունքով՝ Կանաչ կլիմայական հիմնադրամից, Կիոտոյի արձանագրության հարմարվողականության հիմնադրամից, Գլոբալ էկոլոգիական հիմնադրամից, բազմակողմ ու երկկողմ ֆինանսավորման և այլ աղբյուրներից:Ձևավորվող ֆինանսական մեխանիզմը՝ա. կստեղծի իրական ու գործուն հիմքեր հանրային- մասնավոր վստահելի համագործակցության (PPP) հիմնման ու զարգացման համար,բ. կապահովի ապագա սերունդների կողմից «կլիմայական ռեսուրսներից օգտվելու» իրավունքը: |
| 7. | **Թափանցիկու****թյուն** | Մեղմման ու հարմարվողականու­թյան բնագա­վառի գործողություն­ների թափանցիկությունը ապահովվում է՝1. «Չափողականության, հաշվետվայնությ­ան ու հավաստա­գրման» (MRV) ազգային ու միջազգային համակար­գի ներդրմամբ,
2. բաց և մատչելի տեղեկատվական համակարգով, մասնակ­ցային գործընթացով:

Հանրային ծառայություն իրականացնող կառավարչական մար­մինների ու քաղաքացիական հասարակությունը ներկայացնող կազմակերպությունների միջև բաց ու թափանցիկ համագործակ­ցությունը կապահովվի գործուն իրավական լծակների ստեղծման ու ամրապնդման միջոցով: |

